Neant

Neant a zo ur gumun e Breizh (stumm ofisiel e galleg: Néant-sur-Yvel) e departamant ar Mor-Bihan e kanton Ploermael.
 Douaroniezh 
 Dezougen 

 War al linenn hent-houarn Ploermael Lanvroeneg edo Neant.
 Anv 
 Erwan Vallerie ː Neant, 1330; Neant, 1420
 Ardamezioù 
En argant e roc'hell en sabel leinet gant ur groaz latin en argant, ha skoret gant div zelienn derv c'heotet, kommek ha lammellet; e gab rannet, ouzh 1 en gul e seizh vailhenn en aour, 3, 3, 1, e zrailhenn en argant a bevar pezh, ouzh 2 en glazur e ziv pennlizherenn M ha V an eil en eben, leinet gant ur c'hleze ouzh beg, an holl en aour".
Ger-ardamez ː « Caritas super eminat ».
Aozerien ː J.C. Renaud ha Y. Garaud.
 Istor 

 Er bloaz 1513, ar roue gall Loeiz XII a savas douar hag aotrouniezh Bois-de-la-Roche, da veskontelezh.
 Dispac'h Gall 
 Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe Neant da bennlec'h kanton Neant gant teir c'humun ennañ: Konkored, Neant ha Trec'horanteg; e distrig Ploermael edo. Gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe diskaret ar c'hanton ha lakaet ar gumun e kanton Maoron bet miret ha brasaet gant an hevelep lezenn. Lakaet e oa bet Neant en arondisamant Ploermael bet krouet e 1800Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 77, 239 ha 387Cassini - EHESS - Neant - Fichenn ar gumun.
 D'ar 15 a viz Mae 1793 e voe dismantret kastell Koad ar Roc'h, war urzh kuzul pastell-vro republikan Ploermael. 
 Nepell goude, ur gompagnunezh roueelerien, kaset gant ar vreudeur de Saint-Pern-Couellan, en em gannas gant ul lostad republikan e Bois-de-la-Roche. Ar republikaned a vountas tan e-barzh ar pezh e chome diouzh ar c'hastell.

 Brezel Gall-Prusian eus 1870 
 Mervel a reas dek gwaz eus ar gumunMemorial Genweb.

 Brezel-bed kentañ  
 Mervel a reas 65 gwaz eus ar gumun abalamour d'ar brezel, da lavaret eo 4,21 % eus he foblañs e 1911Memorialgenweb - Monumant ar re varv.
 Kemm arondisamant 
 E 1926 e voe dilamet arondisamant Ploermael, lakaet e voe ar gumun en arondisamant Gwened.
 Eil brezel-bed  
 Mervel a reas daou zen ag ar gumun abalamour d'ar brezel.
 D'an 16 a viz Mae 1945 e voe kavet korf marv un den eus ar gumun, ezel eus ar Rezistañs, bet boureviet, lazhet ha mañsonet d'an 13 a viz Gouere 1944 gant al lu alaman e kreñvlec'h PentevrRené Le Guénic, Morbihan - Mémorial de la Résistance, 1998, pajenn 327.
 Brezhoneg 
 36,3 % eus anvioù-lecʼh ar gumun a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 375.

 Monumantoù ha traoù heverk 

 Alez-toet Jardin aux Moines.

 Kastell "Koad ar Roc'h".

 Iliz katolik Sant Pêr.
 Kroaz ar vered e-tal an iliz.
 Monumant ar re varv.

 Emdroadur ar boblañs abaoe 1962 

 Brezhoneg 
 Melestradurezh 
 Tud 
 Philippe de M̥ontauban, aotrou Bois-de-la-Roche, gouarnour Roazhon ha kañseller Breizh dindan an Dug Fañch II. Gouarnour ha mirour Kañsellerezh Breizh dindan ar Roue Charlez VIII. Tapet klañv, e savas e destamant e Roazhon d'ar 27 a viz Mezheven 1514, hag e varvas ar Iñ Gouere war lerc'h. Beziet eo bet er chapel Itron-Varia, e Ploermael.
 Philippe de Volvire, mab René de Volvire ha Catherine de Montauban, itron Bois-de-la-Roche, marc'heg urzhioù ar Roue, denjentil boutin kambr ar Roue, kabiten, er bloaz 1567, kant goaf ar Roue. En ur skrid roet e Saint-Germain-en-Laye, ar Roue Charles IX a gomz dioutañ evel "e c'henderv". Kaset eo, d'an 12 a viz Kerzu 1570, evel kannadour, e-kichen priñsed Alaman, e-lerc'h kont Raez, kouezhet klañv. Pal e oa komz dimeziñ François de France, dug Alençon, breur ar Roue, gant an eil merc'h Aogust, dug a Vavaria. Goude se, Philippe de Volvire e oa savet da letanant jeneral Breizh, letanant jeneral ha gouarnour bro-Angoulème. Pa grouas aer roue Herri II er bloaz 1582, Urzh ar Spered Santel, ennañ kant marc'heg, e savas Philippe de Volvire kommandant an Urzh.  D'an 23 a viz Gouere 1583, Herri II e savas Philippe de Volvire letanant jeneral Bro-Saintonge, ha gouarnour la Rochelle ha Bro-Aunis. Marvet eo Philippe de Volvire e deroù bloaz 1585J.B. Ogée : Dictionnaire historique et géographique de la province de Bretagne, dédié à la Nation bretonne. 1780. T. II. p. 241-242.
 Ardamezeg familhoù 
80pxd'Andigné, 
Aotrounez Kermagaro ha la Roche"en argant e zri ererig en gul pigoset hag iziliet en glazur"80pxBaron,

Aotrounez TayaEn argant e zaou leon en gul penn ouzh penn, o skorañ ur vrizhenn erminig en sabel80pxBernard
Aotrounez KermagaroEn aour e zri fenn Morian en sabel, talwedek en argant80pxde Montauban
Aotrounez Bois-de-la-RocheEn gul e seizh vailhenn en aour, e zrailhenn en argant e beder bastell80pxde Volvire
Aotrounez Bois-de-la-RocheGoudreustellet a zek fezh etre aour ha gul
 Gevelliñ 
 Levrlennadur 
 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Erwan Vallerie ː Diazezoù studi historel an anvioù-parrez. Corpus. An Here. 1005
 Liammoù diavaez 
 Neant war lec'hienn Geobreizh
 Daveoù ha notennoù 

Neant
Rummad:Kumunioù bet krouet er Mor-Bihan e 1790
Rummad:Bro Sant-Malo